Ingeborg Bachmann

Ingeborg Bachmann esset un autor e poeta de Austria. Ella nascet ye li 25-im de junio 1926 in Klagenfurt e morit ye li 17-im de octobre 1973 in Roma (Italia). Ingeborg Bachman quelcvez scrit sub li pseudonime Ruth Keller.

Ingeborg Bachmann es estimat quam un del max important poetes e autores de prosa in Germania e Austria del 20-im secul.

Ingeborg Bachmann studiat inter 1945 til 1950 filosophie, psichologie, germanistica e jurisprudentie in Innsbruck, Graz e Vienna. Ella fat su doctoratu in filosofie. In li annu 1946 Ingeborg Bachmann publicat su unesim raconta.

Ingeborg Bachmann ganiat pluri premies de litteratura. Ella morit in li etá de 47 annus per li consequenties de un incendie in su apartament in Roma.

Por honorar Ingeborg Bachmann esset creat in li annu 1977 li litteratura-premie Premie de Ingeborg-Bachmann.

Ovre
Li max important ovres de Ingeborg Bachmann es:

 1953 Die gestundete Zeit (poemas).
 1956 Anrufung des großen Bären (poemas).
 1958 Der gute Gott von Manhattan (radiodramo).
 1961 Das dreißigste Jahr (raconta).
 1971 Malina (roman).
 1972 Simultan (racontas).

Categorie: Austria
Categorie: Autores